***2. számú melléklet a /2023. számú Képviselő-testületi határozathoz***

* 1. **Területfelhasználás módosítás az Erdőtelki út mentén a Rónaszéki fürdő és rekreációs területek fejlesztése céljából**

Területfelhasználás változás és új beépítésre szánt terület kijelölés történik, összesen 13,33 ha nagyságú területen: 5,6 ha különleges gyógyturisztikai terület, 4,08 ha üdülőházas üdülőterület és 3,14 ha különleges vásártér (beépítésre szánt területek), valamint 0,67 ha beépítésre nem szánt zöldterület és 0,087 ha vízgazdálkodási terület egységesen beépítésre szánt különleges gyógyturisztikai és rekreációs területfelhasználásba sorolásával.

A változtatás részeként a különleges gyógyturisztikai és rekreációs területen belül erdőterület is kijelölésre kerül 683 m2 nagyságban a volt vásártér észak-nyugati telekhatára mentén, valamint belterület határ módosítása is történik.

* 1. **Ökológiai hálózat övezeteinek módosítása a Kiskunsági Nemzeti Park Igazgatóság felülvizsgálata alapján**

Az ökológiai hálózat övezeteinek módosítása során szükséges a különböző zónák (övezetek) arányának megőrzése, ezért a tervezett különleges beépítésre szánt gyógyturisztikai és rekreációs területen megszüntetésre kerülő magterület övezete helyett három elfogadott területen újonnan kerül kijelölésre 10,36 ha területnagyságban magterület övezete.

* 1. **Biológiai aktivitásérték kompenzálására történő visszasorolás, korlátozott használatú mezőgazdasági terület kijelölése**

Az új beépítésre szánt terület kijelölésével egyidejűleg a biológiai aktivitásérték nem csökkenhet. A tervezett gyógyturisztikai és rekreációs terület környezetében a különleges szabadidős terület 1,24 ha kiterjedésben kerül visszasorolásra korlátozott használatú mezőgazdasági területbe az aktivitásérték pótlása érdekében.